འདི་ནི་ཉེ་ལམ་ཕྲན་བལ་ཡུལ་མཐའ་མཚམས་ཁག་གསུམ་དང་།རྒྱལ་ས་ཀ་ཐ་མན་ཌི་བཅས་སུ་ཕྱོགས་སྐྱོད་བྱས་པ་ལས་ཝ་ལུང་དུ་བསྐྱོད་པའི་ཟིན་ཐོ་ཡིན།ཝ་ལུང་ནི་ཡུལ་མཐའ་འཁོབ་སྐད་གྲགས་ཆེ་ཤོས་ཤིག་ཡིན་སྟབས།མི་མང་པོ་ཞིག་གིས་ཝ་ལུང་སྐོར་ཤེས་འདོད་ཡོད།ངའི་དྲན་ངོས་ན་གང་ཡོད་པ་དེ་ཡིག་ཐོག་ཏུ་འགོད་ཐབས་བྱས་ཡོད་ཀྱང་།ཕྲན་གྱི་ཐེངས་འདིའི་ཟིན་བྲིས་དེབ་ཆུང་ཞིག་ལམ་ནས་བོར་སོང་བ་དང་།འདིར་གང་བྲིས་པ་དེར་ཡང་ལས་བྲེལ་གྱིས་ཞུ་དག་གཏོང་མ་ཐུབ་སྟབས།གནས་ཚུལ་ཆ་ཚང་བ་ཞིག་དང་ཀློག་སྤྲོ་བོ་ཞིག་བྱུང་མེད་སྲིད།འོན་ཀྱང་།གང་ཐུབ་ཀྱིས་སེམས་ཀྱི་ཚོར་བ་ཕལ་བར་བཞག་ཅིང་།དོན་གྱི་བྱུང་བ་གཙོ་བོར་བཟུང་སྟེ་བྲིས་ཡོད་སྟབས་ཀློག་པ་པོ་ཚོར་གནས་ཚུལ་མང་པོ་ཞིག་རེག་པའི་རེ་བ་ཡོད།རྗེས་སུ་དུས་ཚོད་བྱུང་ན་ཤར་ཁུམ་བུ་དང་སྐྱིད་རོང་ས་མཚམས་སུ་བསྐྱོད་པའི་ཟིན་ཐོའང་སྤེལ་ངེས་ཡིན།